By die Statebondspele in Australië het Suid-Afrika Woensdag nog vyf medaljes gewen.
Suid-Afrika se mans-verspringers Luvo Manyonga en Ruswahl Samaai, het goud en brons in die verspring gewen. Manyonga het ŉ nuwe Spele-rekord van 8,41 m opgestel en Samaai het die brons medalje gewen met ŉ sprong van 8,22 m.
Die 35-jarige Sunette Viljoen het ŉ brons medalje met ŉ afstand van 62,08 meter in die spiesgooi
Die rolbalspelers Nozipho Schroeder en Flippie Walker het in die gemengde B2/B3 pare-kompetisie silwer verower nadat hulle in die eindstryd teen Australië met 12-9 verloor het.
Reinhardt Hamman het ŉ brons medalje in die mans F38 gewigstoot-kompetisie gewen met ŉ afstand van 13,15 m.
Suid-Afrika het gister na die vierde plek op die medaljeleer opgeskuif.
Australië 57 43 45 145
Engeland 25 30 21 76
Indië 12 4 8 24
Suid-Afrika 10 7 9 26
Nieu-Seeland 9 10 8 27
Kanada 8 22 17 47
Skotland 7 11 14 32
In die 200 m halfeind het Clarence Munyai en Ananso Jobodwana gister albei vir die finaal gekwalifiseer. Ná die wedloop is Jobodwana egter die voorreg ontneem om in die finaal te hardloop omdat hy aanvanklik vroeg weggespring het in die halfeind. Die finaal word vandag om 13:56 gehardloop. Wenda Nel sal ook haar staal in die 400 m hekkies toon.
Dié week val die kollig in die Europese Reeks op die Spaanse Ope in Madrid. Van die Suid-Afrikaners wat deelneem sluit in George Coetzee, Brandon Stone en Dean Burmester.
In Amerika slaan die spelers vandag af in die RBC Heritage in Hilton Head.
Charl Schwartzel en Dylan Frittelli sal ook hul staal toon.
Die Chinese Formule Een Grand Prix word komende Sondag gejaag. Lewis Hamilton (Mercedes) sal alles in sy vermoë doen om Sebastian Vettel (Ferrari) daarvan te weerhou dat hy ŉ driekuns van oorwinnings behaal. Vettel het die eerste twee wedrenne gewen. Hamilton het egter die Chinese Grand Prix al vyf keer ingepalm.
Die nuwe Bokafrigter, Rassie Erasmus, het gesê hy is tevrede met die tweede Bok-oefenkamp wat gister in Vanderbijlpark ten einde geloop het. Die derde kamp begin op 22 April in Durban.
Die naweek se wedstryde begin reeds môre:
13 Hurricanes v Chiefs Westpac-stadion 09:35
14 Sunwolves v Blues Prince Chichibu-gedenkstadion 05:05
14 Rebels v Jaguares AAMI Park 07:15
14 Highlanders v Brumbies Forsyth Barr-stadion 09:35
14 Waratahs v Reds Sydney-krieketterrein 11:45
14 Sharks v Bulls Jonsson Kings Park-stadion 17:15
In die Pro14-reeks speel die Cheetahs reeds môre hul wedstryd.
13 Cheetahs v Munster Toyota-stadion 19:35
14 Kings v Cardiff Blues Nelson Mandelabaai-stadion 19:35
Suid-Afrika se mans- en vrouespanne sal dié naweek op die Statebondspele in aksie wees. Suid-Afrika se vrouespan se eerste twee wedstryde is môre teen Kanada en Nieu-Seeland. Die Blitsbokke sal Saterdag hul eerste drie wedstryde speel.
Rajasthan Royals v Delhi Daredevils Rajasthan wen met 10 lopies (D/L metode)
Twee tweedebeen-kwarteindstryde is gister in Eufa se kampioeneliga gespeel.
Real Madrid (Kwalifiseer vir die halfeind) 1 – 3 Juventus
Bayern München (Kwalifiseer vir die halfeind) 0 – 0 Sevilla
Roma en Liverpool het reeds na die halfeind deurgedring.
Ajax Cape Town 1 – 0 Bidvest Wits